
Az interoceptív feldolgozás idegrendszeri mechanizmusai: szívritmushoz köthető idegi válaszok a talamusz elülső magjában REM fázis során

A REM alvás alapvető alvási állapot, amely az elemi fiziológiai folyamatoktól a magasabb rendű neurokognitív működésekig, sokféle funkciónkhoz kapcsolódik. Egyre több kutatás jelzi, hogy a szemmozgásokkal járó REM alvás (fázisos REM) a spontán és a kiváltott idegi válaszok tekintetében különbözik a szemmozgások nélküli (tónusos) REM-periódusoktól. A REM-alvás fázisos és tónusos mikrofázisai közötti különbségek jól dokumentáltak az exteroceptív folyamatok tekintetében, azonban az interocepció (a testi jelek feldolgozása) alig vizsgált, és fejbőr elektroenkefalográfiás felvételekre korlátozódik.
E tanulmány célja az interoceptív feldolgozás neurális mechanizmusainak vizsgálata a REM alvás során, a szívverés által kiváltott neurális aktivitásra összpontosítva a talamusz elülső magjában (ANT), a limbikus rendszer kulcsfontosságú területén, amely potenciálisan részt vesz az affektív és mnemotechnikai funkciókban a REM alvás során. A vizsgálatunk epilepsziás betegek egy csoportjától (N = 11) származó felvételeken zajlott, a fázisos és tónusos REM alvásra és a nyugalmi ébrenlétre fókuszálva.
A szívveréshez kötött potenciálok és az alacsony-béta valamint a gamma tevékenység szignifikánsan különbözött a fázisos REM-ben a tónusos REM-hez és az ébrenléthez képest. A szívveréshez kapcsolódó neurális jelek minden vizsgált állapotban erős fázisszinkronizációt mutattak az alacsonyabb (7-20 Hz) oszcillációs aktivitásban, de a későbbi időpontokban csak a fázisos REM-ben mutattak csökkent gamma-szinkronizációt. A tónusos REM és az ébrenlét között nem mutatkozott szignifikáns különbség.
Eredményeink azt mutatják, hogy a szívveréssel kapcsolatos neurális aktivitás kimutatható az ANT szintjén, és itt az interoceptív feldolgozásnak eltérő jelei mutatkoznak a fázisos REM-ben a tónusos REM-hez és az ébrenléthez képest.



